**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Workshop práce s ozobotmi a micro:bitmi**

**Stručný popis čitateľskej akcie:** Workshop práce s ozobotmi a micro:bitmi je spojený so zážitkovým čítaním knihy *O upratovacom robotovi a iné (čudné) rozprávky* od regionálnej spisovateľky Silvie Havelkovej. Súčasťou podujatia je aj ukážka a praktické cvičenie práce s programovateľným minipočítačom mikro:bitom.

**Názov čitateľskej akcie: Vyskúšajme si prácu knihovníka**

**Stručný popis čitateľskej akcie:** Informačná hodina je zameraná na históriu knižníc a prácu s knižničnými dokumentmi. Zároveň je spojená s praktickým workshopom, ktorý má priblížiť prácu knihovníkov. Napríklad: označovanie kníh a periodík, triedenie knižničných dokumentov na náučnú literatúru a krásnu literatúru (beletriu), orientácia v knižničnom fonde, vyhľadávanie v knižničnom katalógu, oboznámenie s inými knižnicami, digitalizáciou a podobne. Súčasťou informačnej hodiny je aj kvíz o histórií knižníc a rôznych zaujímavostiach (napr. najväčšia kniha, najstaršia knižnica)

**Názov čitateľskej akcie: Kto žije v úli?**

**Stručný popis čitateľskej akcie:** Ide ozážitkové čítanie vo forme workshopu zameraného na „včeliu“ tému. Jeho súčasťou je napríklad praktická ukážka reálneho úľa s plástami, výrobkami z vosku a aj inými včelími produktmi; rozhovory o ochrane včiel a životného prostredia; rozpoznávanie rôznych druhov včiel a ich príbuzných. Workshop dopĺňa tvorba hmyzieho hotelu z toaletných roliek a prírodných materiálov.

**Vypracovala:**

*Bc. Sylvia Fabová (20. 08. 2024)*

*Verejná knižnica Michala Rešetku v Trenčíne*

*Hasičská 1*

*911 82 Trenčín*

*Tel.: 0901/918 810*

*E-mail:* *sylvia.fabova@vkmr.sk*